|  |  |
| --- | --- |
|  | **JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE****BJELOVARSKO - BILOGORSKE ŽUPANIJE****( JAVNA USTANOVA PRIRODA BBŽ )** |
|  | **Adresa:** Milana Novačića 13 , 43240 Čazma**Tel/Fax:** 043 / 227 – 088 • **Mob:** 099 / 4448 – 441**E-mail:** info@zastita-prirode-bbz.hr , **Web:** www.zastita-prirode-bbz.hr**OIB:** 48429209642 **, Žiro-račun:** HR8023400091110686813 |

KLASA:352-01/23-03/2

URBROJ:2103-75-23-4

Čazma, 28. ožujka 2023.

 Temeljem članka 138. stavak 6. i 9. Zakona o zaštiti prirode („Narodne novine“ broj 80/13, 15/18, 14/19, i 127/19) i članka 16. Statuta Javne ustanove za upravljanje zaštićenim dijelovima prirode Bjelovarsko-bilogorske županije (Klasa: 007-02/22-01/1, Urbroj: 2103-75-22-2 od 13. travnja 2022. godine – pročišćeni tekst), Upravno vijeće Javne ustanove za upravljanje zaštićenim dijelovima prirode Bjelovarsko-bilogorske županije donosi:

**ODLUKU**

**o upućivanju prijedloga**

**Plana upravljanja područjima ekološke mreže Ribnjaci uz Česmu, Česma – Šume, Ribnjak Dubrava, Ribnjaci Siščani i Blatnica, Ribnjaci Narta i Rijeka Česma te posebnim rezervatom Česma (PU 047) na javnu raspravu**

Članak 1.

 Ovom odlukom omogućuje se sudjelovanje javnosti i zainteresirane javnosti u postupku izrade Plana upravljanja područjima ekološke mreže Ribnjaci uz Česmu, Česma – Šume, Ribnjak Dubrava, Ribnjaci Siščani i Blatnica, Ribnjaci Narta i Rijeka Česma te posebnim rezervatom Česma (PU 047).

Članak 2.

Prijedlog plana upravljanja iz točke 1. ove Odluke upućuje se na javnu raspravu koja uključuje objavu na internetskim stranicama, javni uvid i javno izlaganje.

Članak 3.

 Javnu raspravu iz točke 2. koordiniraju i provode Javna ustanova za upravljanje zaštićenim dijelovima prirode Bjelovarsko-bilogorske županije i Javna ustanova za upravljanje zaštićenim područjima i drugim zaštićenim dijelovima prirode na području Zagrebačke županije „Zeleni prsten“ (u daljnjem tekstu: Javne ustanove).

 U svrhu provedbe javne rasprave Javne ustanove daju obavijest o provođenju javne rasprave na svojim službenim internetskim stranicama, te po mogućnosti i na internetskim stranicama ostalih zainteresiranih dionika najkasnije 8 (osam) dana prije početka javne rasprave.

 Obavijest o provođenju javne rasprave će se sadržavati:

* naznaku predmeta javne rasprave,
* datum početka i datum završetka javne rasprave,
* mjesto i vrijeme obavljanja javnog uvida,
* mjesto i vrijeme održavanja javnog izlaganja,
* rok u kojem će javnost Javnim ustanovama moći dostaviti svoja mišljenja, prijedloge i primjedbe na predmet javne rasprave.

Članak 4.

 Javna rasprava će trajati od 07.04. do 06.05.2023. godine.

Članak 5.

 Tijekom javne rasprave, javnosti i zainteresiranoj javnosti biti će omogućen uvid u prijedlog Plana upravljanja područjima ekološke mreže Ribnjaci uz Česmu, Česma – Šume, Ribnjak Dubrava, Ribnjaci Siščani i Blatnica, Ribnjaci Narta i Rijeka Česma te posebnim rezervatom Česma (PU 047)

* na službenim internetskim stranicama Javnih ustanova
* u prostorijama Javnih ustanova radnim danom od 08:00 do 13,00 sati.

Članak 6.

 Javno izlaganje o prijedlogu Plana upravljanja područjima ekološke mreže Ribnjaci uz Česmu, Česma – Šume, Ribnjak Dubrava, Ribnjaci Siščani i Blatnica, Ribnjaci Narta i Rijeka Česma te posebnim rezervatom Česma (PU 047) održati će se 25.04.2023. godine sa početkom u 10:00 sati u Čazmi, kavana Ana na adresi Kralja Tomislava 10A, 43240 Čazma.

Članak 7.

 Prijedlozi, mišljenja i primjedbe javnosti na prijedlog Plana upravljanja područjima ekološke mreže Ribnjaci uz Česmu, Česma – Šume, Ribnjak Dubrava, Ribnjaci Siščani i Blatnica, Ribnjaci Narta i Rijeka Česma te posebnim rezervatom Česma (PU 047):

* upisati u knjigu primjedbi koja će biti izložena mjestu javnog uvida,
* dati u zapisnik za vrijeme javnog izlaganja,
* dostaviti zaključno s danom javne rasprave u pisanom obliku na adresu:

elektronske pošte info@zastita-prirode-bbz.hr , info@zeleni-prsten.hr

Javna ustanova za upravljanje zaštićenim dijelovima prirode Bjelovarsko-bilogorske županije, Milana Novačića 1, 43240 Čazma

Javna ustanova za upravljanje zaštićenim područjima i drugim zaštićenim dijelovima prirode na području Zagrebačke županije „Zeleni prsten“, 151. samoborske brigade HV 1, 10430 Samobor

 Svi prijedlozi, mišljenja i primjedbe koji ne budu dostavljeni u roku i čitko napisani, neće se uzeti u obzir.

Članak 8.

 Ova Odluka stupa na snagu danom donošenja

 PREDSJEDNIK UPRAVNOG VIJEĆA

 Ivica Tanjić